BenQ LU950 BlueCore lézer projektor a hatékony telepítési rugalmasság és a tartós lézer teljesítmény kombinációja Bővített karbantartás-mentesség, nagy fényerejű működés, maximalizált vállalati TCO-val
Hírek / Termékek / BenQ LU950 BlueCore lézer projektor a hatékony telepítési rugalmasság és a tartós lézer teljesítmény kombinációja
A BenQ, mint a világ első számú DLP projektor márkája ma leplezi le LU950 lézer projektorát, amely – nagy fényerejű lézermotorja és 20.000 órát meghaladó, karbantartásmentes üzemideje révén - tovább bővíti a BlueCore projektor sorozatot, valamint még világosabbá teszi a vizuális kommunikációt.
A kiváló minőségű BlueCore lézermotorral szerelt BenQ LU950 intenzív, 5.000 lumen fényerőt és nagyfelbontású WUXGA felbontást, valamint abszolút megbízhatóságot, lámpa karbantartás nélküli működtetést és tiszta képminőséget kínál.
"Az LU950 ideális kivetítő megoldást nyújt a mai vállalkozások számára "- mondta Conway Lee, a BenQ Corporation elnöke. “A lenyűgöző képminőségen és a tartósságon túl az LU950 BlueCore lézer projektor tökéletesen azt a telepítési képességeket nyújtja, mint amelyeket a különféle konferencia-helyiségek megkívánnak, további bonyolultságot előidéző, költséges AV eszközök telepítése nélkül. ”
A hosszú élettartamú BlueCore lézermotor és a bizonyítottan megbízható DLP tartósságának továbbfejlesztéshez az LU950 egy élenjáró technológiai újdonsággal van felszerelve, a BenQ Dust Guard™ Pro-val, amely szigetelt lézer modulokkal és fénymotorral védi a tartós DMD chipet, a színkereket, a lézer forrást és az összes optikai elemet. A Dust GuardTM Pro kiküszöböli a színkerék érzékelők meghibásodását, amely látható foltokat jelenít meg a képen, és a színelhalványulástól is megvéd, így további karbantartási költségek sem merülnek fel, valamint állásidő nélkül használható a projektor.
A különféle méretű tárgyaló- és előadótermek támasztotta követelményeknek megfelelve, az LU950 erőteljes vízszintes és függőleges lencseeltolással,1,6x nagyátfogású zoommal és 360°-os vetítési képességgel rendelkezik. Ezek mellett a digitális képátméretezés / zsugorítás és a kényelmes képmemória könnyebbé teszi a nagyvállalati integrációt. A hosszú távú egykábeles HDBaseT támogatással, a digitális HDMI multi-projektoros láncba fűzhetőséggel és az intelligens ipari formatervezéssel az LU950 BlueCore lézer projektor pontosan azokkal a képességekkel és lézer teljesítménnyel rendelkezik, mint amelyek az üzleti felhasználáshoz szükségesek. A nagyvállalatok számára így szükségtelenné válik a bonyolult és költséges AV eszközök telepítése.
Az LU950 teljes mértékben kompatibilis a vezető, harmadik féltől származó megoldásokkal, mint az Extron, a Crestron, az AMX és a PJ-Link. A projektor a BenQ MDA-n keresztül is vezérelhető, amely még hatékonyabbá teheti az IT vezetők számára a központi irányítást és a több-projektoros hálózat fenntartását.
A BenQ professzionális vetítési megoldásairól további információt a https://business-display.benq.com/en/index.html weboldalon talál.